ประกาศกรมสอบสวนคดีพิเศษประกาศกรมสอบสวนคดีพิเศษเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆของกรมสอบสวนคดีพิเศษเพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอาศัยอำนาจตามความในมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ จึงเห็นควรประกาศโครงสร้างและการจัดองค์กรในการดำเนินงานสรุปอำนาจหน้าที่ที่สำคัญ วิธีการดำเนินงาน และสถานที่ติดต่อเพื่อขอรับข้อมูลข่าวสารของกรมสอบสวนคดีพิเศษดังต่อไปนี้ข้อ ๑ กรมสอบสวนคดีพิเศษเป็นส่วนราชการสังกัดกระทรวงยุติธรรมมีภารกิจเกี่ยวกับการป้องกัน การปราบปราม การสืบสวน และการสอบสวนคดีความผิดทางอาญาที่ต้องดำเนินการสืบสวนและสอบสวนโดยใช้วิธีการพิเศษตามกฎหมายว่าด้วยการสอบสวนคดีพิเศษโดยมีอำนาจหน้าที่ดังนี้(๑)รับผิดชอบงานเลขานุการของคณะกรรมการตามกฎหมายว่าด้วยการสอบสวนคดีพิเศษและกฎหมายที่เกี่ยวข้อง(๒) ป้องกัน ปราบปราม สืบสวน และสอบสวนคดีพิเศษตามกฎหมายว่าด้วยการสอบสวนคดีพิเศษและตามหลักเกณฑ์ที่คณะกรรมการคดีพิเศษประกาศกำหนดหรือตามมติของคณะกรรมการคดีพิเศษตลอดจนปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญาที่เป็นคดีพิเศษ(๓) ศึกษา รวบรวม จัดระบบและวิเคราะห์ข้อมูลเพื่อประโยชน์แก่การปฏิบัติหน้าที่ของคณะกรรมการตามกฎหมายว่าด้วยการสอบสวนคดีพิเศษและเพื่อป้องกัน ปราบปราม สืบสวน และสอบสวนคดีพิเศษ(๔) จัดให้มีการศึกษา อบรมและพัฒนาระบบงานการสืบสวนและสอบสวนคดีพิเศษ การพัฒนาความรู้และการประเมินสมรรถภาพการปฏิบัติหน้าที่ของข้าราชการพนักงานราชการ และลูกจ้างของกรมและบุคลากรที่เกี่ยวข้องไม่ว่าจะมีฐานะเป็นพนักงานสอบสวนคดีพิเศษหรือเจ้าหน้าที่คดีพิเศษหรือไม่(๕)ดำเนินการเกี่ยวกับงานกฎหมายและระเบียบที่อยู่ในอำนาจหน้าที่ของกรมและงานอื่นที่เกี่ยวข้อง(๖) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมายข้อ ๒ ให้แบ่งส่วนราชการกรมสอบสวนคดีพิเศษดังต่อไปนี้(๑) สำนักบริหารกลาง(๒) กองกฎหมาย(๓) สำนักกิจการต่างประเทศและคดีอาชญากรรมระหว่างประเทศ(๔) สำนักคดีการเงินการธนาคาร(๕) สำนักคดีความมั่นคง(๖) สำนักคดีคุ้มครองผู้บริโภคและสิ่งแวดล้อม(๗) สำนักคดีทรัพย์สินทางปัญญา(๘) สำนักคดีเทคโนโลยีและสารสนเทศ(๙) สำนักคดีภาษีอากร(๑๐) สำนักคดีอาญาพิเศษ ๑(๑๑) สำนักคดีอาญาพิเศษ ๒(๑๒) สำนักคดีอาญาพิเศษ ๓(๑๓) สำนักเทคโนโลยีและศูนย์ข้อมูลการตรวจสอบ(๑๔) สำนักนโยบายและยุทธศาสตร์(๑๕) สำนักปฏิบัติการคดีพิเศษภาค(๑๖) สำนักปฏิบัติการพิเศษ(๑๗) สำนักพัฒนาและสนับสนุนคดีพิเศษข้อ ๓ ในกรมสอบสวนคดีพิเศษให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรมและสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีอำนาจหน้าที่ดังต่อไปนี้(๑) ดำเนินการเกี่ยวกับการตรวจสอบด้านการบริหาร การเงินและการบัญชีของกรม(๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔ ในกรมสอบสวนคดีพิเศษให้มีกลุ่มพัฒนาระบบบริหาร เพื่อทำหน้าที่หลักในการพัฒนาระบบบริหารเพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพและคุ้มค่า รับผิดชอบงานขึ้นตรงต่ออธิบดีโดยมีอำนาจหน้าที่ดังต่อไปนี้(๑) เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม(๒) ติดตาม ประเมินผลและจัดทำรายงานเกี่ยวกับการพัฒนาระบบราชการภายในกรม(๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานภายในกรม(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ สำนักบริหารกลางมีอำนาจหน้าที่ดังต่อไปนี้(๑) ดำเนินการเกี่ยวกับงานบริหารทั่วไป งานสารบรรณ งานช่วยอำนายการงานประชาสัมพันธ์ และงานเลขานุการกรม(๒) ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่และยานพาหนะของกรม(๓) จัดระบบงานและบริหารงานบุคคลของกรมและการเสริมสร้างวินัยและพิทักษ์ระบบคุณธรรม(๔) ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของกรม(๕) ดำเนินการเกี่ยวกับงานเลขานุการของคณะกรรมการคดีพิเศษงานเลขานุการของคณะกรรมการพัฒนางานสอบสวนคดีพิเศษและงานเลขานุการของคณะอนุกรรมการสามัญประจำกรม(๖)ดำเนินการเกี่ยวกับการรับเรื่องราวร้องทุกข์จากประชาชนและหน่วยงานเกี่ยวกับการขอความเป็นธรรมและการขอความช่วยเหลือจากกรมในเรื่องทางอาญาการรับแจ้งเบาะแสอาชญากรรม การรับคำร้องทุกข์หรือกล่าวโทษในคดีอาญาที่มีลักษณะเป็นคดีพิเศษและการพิจารณามีความเห็นเสนออธิบดีเพื่อสั่งการในเรื่องดังกล่าว(๗) ดำเนินการเกี่ยวกับงานสถิติคดีพิเศษ สถิติสำนวนสืบสวนและสถิติอื่นที่เกี่ยวข้องกับงานด้านคดีของกรมรวมทั้งการจัดระบบติดตามและรายงานประเมินผลการปฏิบัติตามกฎหมายว่าด้วยการสอบสวนคดีพิเศษเพื่อสนับสนุนการบริหารราชการของกรมและสนับสนุนการติดตามและประเมินผลของคณะกรรมการคดีพิเศษ(๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๖ กองกฎหมายมีอำนาจหน้าที่ดังต่อไปนี้(๑)เสนอแนะและให้คำปรึกษาแก่ผู้บังคับบัญชาเกี่ยวกับข้อกฎหมายและระเบียบต่าง ๆที่เกี่ยวข้องในกิจการของกรม(๒) ดำเนินการเกี่ยวกับงานจัดทำร่างกฎหมาย กฎ ระเบียบ ข้อบังคับตลอดจนงานวิชาการและงานพัฒนากฎหมายในความรับผิดชอบของกรม(๓) ดำเนินการเกี่ยวกับงานตรวจพิจารณาสำนวนการสืบสวนสอบสวนคดีพิเศษตามที่ได้รับมอบหมายจากอธิบดีและตรวจพิจารณาสำนวนการสอบสวนคดีพิเศษที่พนักงานอัยการสั่งไม่ฟ้องเพื่อทำความเห็นแย้ง(๔) ให้ความช่วยเหลือทางกฎหมายแก่บุคลากรของกรมอันเนื่องมาจากการปฏิบัติงานตามอำนาจหน้าที่(๕) จัดทำรายงานผลคำชี้ขาดของอัยการสูงสุดเกี่ยวกับคดีพิเศษ(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗ สำนักกิจการต่างประเทศและคดีอาชญากรรมระหว่างประเทศมีอำนาจหน้าที่ดังต่อไปนี้(๑)ติดต่อและประสานงานกับองค์กรและหน่วยงานต่างประเทศด้านความช่วยเหลือและร่วมมือในการป้องกันและปราบปรามอาชญากรรมระหว่างประเทศการส่งผู้ร้ายข้ามแดนการโอนตัวนักโทษ และการดำเนินคดีที่เกี่ยวข้องกับชาวต่างประเทศ(๒) ติดต่อและประสานงานกับองค์กรและหน่วยงานต่างประเทศด้านความช่วยเหลือและร่วมมือในด้านการศึกษาการวิจัย การฝึกอบรม และการดูงาน ณ ต่างประเทศ(๓) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดเกี่ยวกับอาชญากรรมระหว่างประเทศหรือตามที่อธิบดีมอบหมาย รวมทั้งดำเนินคดีพิเศษนอกราชอาณาจักรตามที่ได้รับมอบหมาย(๔) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๕) ดำเนินการรวบรวม ศึกษา จัดระบบ และวิเคราะห์ข้อมูลการข่าว วางแผนบริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๖) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๗) ดำเนินการเกี่ยวกับการเก็บรักษาพยานหลักฐานและของกลางในคดี(๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘ สำนักคดีการเงินการธนาคารมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดเกี่ยวกับการเงินการธนาคารหรือตามที่อธิบดีมอบหมายรวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าว วางแผนบริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๙ สำนักคดีความมั่นคงมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดที่มีผลกระทบอย่างร้ายแรงต่อความมั่นคงของประเทศหรือที่เกี่ยวกับการก่อการร้ายหรือความผิดเกี่ยวกับความสงบสุขของประชาชนหรือความผิดเกี่ยวกับการก่อให้เกิดภยันตรายต่อประชาชน หรือตามที่อธิบดีมอบหมายรวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐ สำนักคดีคุ้มครองผู้บริโภคและสิ่งแวดล้อมมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวน และการสอบสวนคดีพิเศษเพื่อดำเนินคดีกับผู้กระทำความผิดเกี่ยวกับการคุ้มครองผู้บริโภคและสิ่งแวดล้อมหรือตามที่อธิบดีมอบหมาย รวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงาน บริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๑ สำนักคดีทรัพย์สินทางปัญญามีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดเกี่ยวกับทรัพย์สินทางปัญญาหรือตามที่อธิบดีมอบหมาย รวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงาน บริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปรามการสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๒ สำนักคดีเทคโนโลยีและสารสนเทศมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดเกี่ยวกับเทคโนโลยีและสารสนเทศหรือตามที่อธิบดีมอบหมาย รวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงาน บริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปรามการสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๓ สำนักคดีภาษีอากรมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดเกี่ยวกับภาษีอากรหรือตามที่อธิบดีมอบหมาย รวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงาน บริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๔ สำนักคดีอาญาพิเศษ ๑-๓มีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนการสอบสวนคดีพิเศษเพื่อดำเนินคดีกับผู้กระทำความผิดที่มีหรืออาจมีผลกระทบอย่างร้ายแรงต่อความสงบเรียบร้อยหรือศีลธรรมอันดีของประชาชนหรือระบบเศรษฐกิจของประเทศหรือผู้กระทำความผิดที่มีลักษณะเป็นองค์กรอาชญากรรมตามรายชื่อกฎหมายที่อธิบดีประกาศกำหนดรวมทั้งดำเนินคดีพิเศษนอกราชอาณาจักรตามที่ได้รับมอบหมาย(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงานบริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๕ สำนักเทคโนโลยีและศูนย์ข้อมูลการตรวจสอบมีอำนาจหน้าที่ดังต่อไปนี้(๑) เสนอแนะนโยบาย กำกับดูแล สนับสนุน ส่งเสริม วางแผนตลอดจนติดตามและประเมินผลการนำเทคโนโลยีสารสนเทศมาใช้พัฒนาระบบงานของกรม(๒) ดำเนินการเกี่ยวกับการวางระบบหรือพัฒนาระบบคอมพิวเตอร์และการเขียนโปรแกรมคอมพิวเตอร์และพัฒนาอุปกรณ์พิเศษของกรม(๓) ดำเนินการเกี่ยวกับการพัฒนาระบบ รูปแบบ เครื่องมือและมาตรฐานการสำรวจ การจัดเก็บ การประมวลผลและการใช้ประโยชน์ข้อมูลหรืออุปกรณ์ของกรม(๔) ดำเนินการติดตามข้อมูลทางอิเล็กทรอนิกส์ คอมพิวเตอร์และสื่อทางเทคโนโลยีสารสนเทศ(๕) ดำเนินการเกี่ยวกับการเข้าถึงข้อมูลอิเล็กทรอนิกส์ คอมพิวเตอร์และการสื่อสารตามกฎหมายว่าด้วยการสอบสวนคดีพิเศษและการจัดทำเอกสารเกี่ยวกับการแฝงตัวและการจับกุมบุคคล(๖) ดำเนินการตรวจพิสูจน์ทางอิเล็กทรอนิกส์และทางวิทยาศาสตร์การถ่ายรูปและตรวจสถานที่เกิดเหตุรวมถึงงานจับเท็จ(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๖ สำนักนโยบายและแผนยุทธศาสตร์มีอำนาจหน้าที่ดังต่อไปนี้(๑) ศึกษา วิเคราะห์ จัดทำข้อมูลในการกำหนดนโยบายและแผนยุทธศาสตร์จัดทำแผนงานและโครงการ รวมทั้งจัดทำและประสานแผนการปฏิบัติราชการของกรม(๒) ดำเนินการเกี่ยวกับนโยบายและยุทธศาสตร์ของกรมประสานนโยบายและแผนไปสู่การปฏิบัติให้สอดคล้องกับนโยบายและแผนแม่บทของกรมจัดทำและบริหารงบประมาณของกรม ตลอดจนเร่งรัด ติดตามประเมินผลและรายงานผลการดำเนินงานตามนโยบายและยุทธศาสตร์(๓) แปลงนโยบายระดับชาติและระดับกระทรวงเป็นแผนปฏิบัติราชการของกรม(๔) ติดตามและประสานความร่วมมือกับหน่วยงานต่าง ๆ ทั้งภาครัฐภาคเอกชน และภาคประชาชน(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๗ สำนักปฏิบัติการคดีพิเศษภาคมีอำนาจหน้าที่ดังต่อไปนี้(๑) ปฏิบัติงานด้านการป้องกัน การปราบปราม การสืบสวนและการสอบสวนคดีพิเศษ เพื่อดำเนินคดีกับผู้กระทำความผิดในเขตพื้นที่ภาคเหนือภาคตะวันออกเฉียงเหนือ ภาคตะวันออก และภาคใต้ ทั้งนี้เขตพื้นที่ดังกล่าวให้เป็นไปตามที่อธิบดีประกาศกำหนด(๒) ปฏิบัติงานวิเคราะห์และพิสูจน์ความผิดที่อยู่ในความรับผิดชอบ(๓) ดำเนินการรวบรวม ศึกษา จัดระบบ และวิเคราะห์ข้อมูลการข่าววางแผนงาน บริหารจัดการ และประสานงานเพื่อการป้องกัน การปราบปราม การสืบสวนและการสอบสวนคดีพิเศษที่อยู่ในความรับผิดชอบ(๔) ปฏิบัติงานด้านการป้องกัน การปราบปราม การสืบสวนและการสอบสวนผู้กระทำความผิดในคดีอื่นตามที่ได้รับมอบหมาย(๕) ดำเนินการเกี่ยวกับการเก็บรักษาพยานหลักฐานและของกลางในคดี(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๘ สำนักปฏิบัติการพิเศษมีอำนาจหน้าที่ดังต่อไปนี้(๑) ดำเนินการเกี่ยวกับงานทางยุทธวิธี ตรวจค้นและจับกุมที่ต้องใช้ความชำนาญเป็นพิเศษ(๒) ดำเนินงานด้านสืบสวนสะกดรอย(๓) ดำเนินงานด้านการรักษาความปลอดภัยบุคคลและสถานที่(๔) ดำเนินการเกี่ยวกับงานการควบคุมและเก็บรักษาของกลางและสำนวนและงานควบคุมผู้ต้องหา(๕) ดำเนินการเกี่ยวกับการคุ้มครองพยานในคดีพิเศษ(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๙ สำนักพัฒนาและสนับสนุนคดีพิเศษมีอำนาจหน้าที่ดังต่อไปนี้(๑) ศึกษา วิเคราะห์ วิจัยและพัฒนาเกี่ยวกับองค์ความรู้และเทคนิคการสืบสวนสอบสวนคดีพิเศษเพื่อจัดทำและพัฒนาหลักสูตรการฝึกอบรมของกรม(๒) ดำเนินการฝึกอบรมและพัฒนาการสืบสวนสอบสวน กฎหมาย ยุทธวิธีและงานอื่นที่เกี่ยวข้องกับการสืบสวนสอบสวนคดีพิเศษตลอดจนติดตามและประเมินผลการฝึกอบรมของกรม(๓) ดำเนินการเกี่ยวกับงานวิชาการเผยแพร่ความรู้ทางวิชาการของกรมและจัดการความรู้ในการสืบสวนสอบสวนคดีพิเศษ(๔) ศึกษา วิเคราะห์ และพัฒนานโยบาย ระบบ รูปแบบและวิธีการด้านการสอบสวนคดีพิเศษ(๕) ดำเนินการเกี่ยวกับงานสื่อสารของกรม(๖) ดำเนินงานเกี่ยวกับงานสรรพาวุธและคลังอาวุธของกรม(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๒๐ สถานที่ติดต่อเพื่อขอรับข้อมูลข่าวสารของกรมสอบสวนคดีพิเศษติดต่อได้ที่ ส่วนช่วยอำนวยการและประชาสัมพันธ์ สำนักบริหารกลาง กรมสอบสวนคดีพิเศษ๑๒๘ หมู่ ๓ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร ๑๐๒๑๐ โทรศัพท์๐๒ ๘๓๑ - ๙๘๘๘ ต่อ ๑๓๕๘, ๑๓๕๙ โทรสาร ๐๒ ๙๗๕ - ๙๘๘๘ www.dsi.go.thประกาศณ วันที่ ๒๙ พฤศจิกายน พ.ศ. ๒๕๕๕ธาริต เพ็งดิษฐ์อธิบดีกรมสอบสวนคดีพิเศษปริยานุช/ผู้จัดทำ๒๘ มกราคม ๒๕๕๖ปณตภร/ผู้ตรวจ๓๑ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒ ง/หน้า ๒๖/๗ มกราคม ๒๕๕๖